smcproject/ml-wiki-sentences huggingface dataset:
അഭിനേതാക്കൾ ധനുഷ് - അൻബ് ഐശ്വര്യ രാജേഷ് - പത്മ ആൻഡ്രിയ ജെർമിയ - ചന്ദ്ര സമുദ്രക്കനി - ഗുണ അമീർ - രാജൻ ഡാനിയൽ ബാലാജി - തമ്പി കിഷോർ - സെന്തിൽ കരുണാസ് പവൻ - വേലു സുബ്രഹ്മണ്യം ശിവ ചീനു മോഹൻ ഡാനിയൽ ആനി പോപ്പേ പാവേൽ നവഗീതൻ സായ് ധീന സരൺ ശക്തി പവർ പാണ്ടി വിക്കി ചിത്രീകരണം
22 ജൂൺ 2016നാണ് ചിത്രത്തിന്റെ ആദ്യ ഷെഡ്യൂൾ ഷൂട്ടിംഗ് ചെന്നൈയിലെ ബിന്നി മിൽസിൽ വച്ച് ആരംഭിച്ചത്.
2016ന്റെ പകുതിയോളം ഷൂട്ടിംഗ് പുരോഗമിച്ചു.
1970 കാലഘട്ടത്തിന്റെ ഷൂട്ടിംഗിന് വേണ്ടി വടക്കൻ ചെന്നൈയിൽ 30 ദിവസത്തോളം ഷൂട്ടിംഗ് ഉണ്ടായിരുന്നു.
വെട്രിമാരന്റെ മുമ്പത്തെ ചിത്രമായ വിസാരണൈ ഓസ്കാർ അവാർഡിന് നാമനിർദ്ദേശം ചെയ്യപ്പെട്ടതുമായ തിരക്കുമൂലം ആണ് ചിത്രത്തിന്റെ ഷൂട്ടിംഗ് വൈകിയത്.
ആ ഇടവേളയിൽ ധനുഷ് മറ്റു ചിത്രങ്ങളുമായ് തിരക്കിലായിരുന്നു.
ചിത്രത്തിന്റെ രണ്ടാം ഷെഡ്യൂൾ 2017 ഏപ്രിലിൽ ചെന്നൈയിലെ രോയല്പുരത്ത് ആണ് ആരംഭിച്ചത്.
ചിത്രത്തിന്റെ ഫസ്റ്റ് ലുക്ക് പോസ്റ്റർ 8 മാർച്ച് 2018നാണ് പുറത്തിറങ്ങിയത്.
സംഗീത സംവിധായകൻ സന്തോഷ് നാരായണനാണ് വട ചെന്നൈയുടെ ശബ്ദട്രാക്കിന്റെ സംഗീത സംവിധാനം നിർവ്വഹിച്ചിരിക്കുന്നത്.
വെട്രിമാരനുമായും ധനുഷുമായും സന്തോഷ് നാരായണൻ ആദ്യമായി പ്രവർത്തിക്കുന്ന ചിത്രമാണ് വട ചെന്നൈ.
സന്തോഷ് നാരായണന്റെ 25 - ാമത് ചിത്രം കൂടിയാണിത്.
ചിത്രത്തിൽ ആകെ എട്ട് ഗാനങ്ങൾ ഉണ്ട്.
# ഗാനം Singers ദൈർഘ്യം 1.
"Sandhanatha" Ka Ka Balachander and Gana Bala 4:50 2.
"Goindhammavala" Dhanush 4:37 3.
"Kaarkuzhal Kadavaaiye" Santhosh Narayanan, Sriram Parthasarathy Pradeep Kumar 5:12 4.
"Maadila Nikkura Maankutty" Gana Bala, Dhee 4:47 5.
"Ennadi Maayavi Nee" Sid Sriram , 4:11 6.
"Epadiyamma" Sindhai Rev. Ravi 4:13 7.
"Maathiya Seraiyile" Arivu 2:17 8.
"Alangaara Pandhal" Dholak Jegan 3:01 9.
"King of the Sea" Instrumental 3:48 10.
"VadaChennai Theme" Instrumental 2:45 11.
"VadaChennai Teaser Theme" Instrumental 1:06 ആകെ ദൈർഘ്യം: 40:47 അവലംബം പുറത്തേക്കുള്ള കണ്ണികൾ വട ചെന്നൈ ഇന്റർനെറ്റ് മൂവി ഡാറ്റാബേസിൽ
റിച്ചാർഡ് വിൽസ്റ്റാറ്റർ
ജർമ്മൻ കാരനായ ഒരു കാർബണിക രസതന്ത്രജ്ഞനായിരുന്നു റിച്ചാർഡ് വിൽസ്റ്റാറ്റർ (Richard Martin Willstätter,  -13 ആഗസ്റ്റ് 1872 – 3 ആഗസ്റ്റ് 1942).
സസ്യങ്ങളിലെ ഹരിതകം (ക്ലോറോഫിൽ) ഉൾപ്പെടെയുള്ള വർണ്ണകങ്ങളെക്കുറിച്ചുള്ള പഠനത്തിന് അദ്ദേഹത്തിന് 1915 ലെ രസതന്ത്രത്തിനുള്ള നോബൽ പുരസ്കാരം ലഭിച്ചു.
സങ്കീർണമായ ഓർഗാനിക് സംയുക്തങ്ങളടങ്ങിയ മിശ്രിതങ്ങളെ വേർതിരിച്ചെടുക്കാനായുള്ള പേപ്പർ ക്രൊമാറ്റോഗ്രാഫി എന്ന സാങ്കേതികപ്രയോഗത്തിന് രൂപകല്പന നലികിയതിനുള്ള ബഹുമതി   മിഖായേൽ സ്വെറ്റിനു നല്കപ്പെട്ടെങ്കിലും വിൽസ്റ്റാറ്ററും സ്വതന്ത്രരീതിയിൽ  സമാന്തരമായി  ഈ പ്രയോഗം വികസിപ്പിച്ചെടുത്തിരുന്നു.
റോയൽ സൊസൈറ്റിയിലെ അംഗത്വവും വിൽസ്റ്ററിനു ലഭിച്ചിട്ടുണ്ട്.
റിച്ചാർഡ് ഹേ ഇംഗ്ലീഷ് വിലാസം https://ml.wikipedia.org/wiki/Richard_hay
ഇന്ത്യൻ പാർലമെന്റിലെ ആംഗ്ലോ ഇന്ത്യൻ പ്രതിനിധിയാണ് പ്രൊഫ. റിച്ചാർഡ് ഹേ.
തലശ്ശേരി സ്വദേശിയായ ഹേ മടപ്പള്ളി ഗവ.
കോളേജ് മുൻ പ്രിൻസിപ്പലായിരുന്നു.
സാമ്പത്തിക ശാസ്ത്ര അദ്ധ്യാപകനായ ഹേ ഇന്ത്യയിലും വിദേശത്തും നിരവധി കലാലയങ്ങളിൽ പഠിപ്പിച്ചു.
2015 ജൂലൈയിൽ പാർലമെന്റിലേക്കുള്ള ആംഗ്ലോ ഇന്ത്യൻ പ്രതിനിധിയായി രാഷ്ട്രപതി നാമനിർദ്ദശം ചെയ്തു അവലംബം ↑ {{ cite web }} : External link in | publisher= ( help ) ↑
റിച്ചാർഡ് ഹാഡ്‌ലി ഇംഗ്ലീഷ് വിലാസം https://ml.wikipedia.org/wiki/Richard_Hadlee
സർ റിച്ചാർഡ് ജോൺ ഹാഡ്‌ലി (ജ. ജൂലൈ 3 , 1951 ) ന്യൂസിലൻ‌ഡിൽ നിന്നുള്ള ക്രിക്കറ്റ് താരമാണ്.
എക്കാലത്തെയും മികച്ച ഫാസ്റ്റ് ബോളർമാരിൽ ഒരാളായി കണക്കാക്കപ്പെടുന്ന ഇദ്ദേഹമാണ് ടെസ്റ്റ് ക്രിക്കറ്റിൽ 400 വിക്കറ്റുകൾ എന്ന നേട്ടം ആദ്യമായി കൈവരിച്ചത് .
ഈ റെക്കോർഡ് പിന്നീട് ഒന്നിലേറെ കളിക്കാർ മറികടന്നെങ്കിലും ബോളിംഗ് ശരാശരിയിൽ ഹാഡ്‌ലി ഇപ്പോഴും മുന്നിൽ നിൽക്കുന്നു.
ബോളിംഗ് ഓൾ‌റൌണ്ടറായി കണക്കാക്കപ്പെട്ടിരുന്ന ഇദ്ദേഹം 86 ടെസ്റ്റ് മത്സരങ്ങളിൽ നിന്നായി 431 വിക്കറ്റുകൾ നേടി(ശരാശരി 22.29).
രണ്ടു സെഞ്ച്വറികളും 15 അർദ്ധ സെഞ്ച്വറികളുമുൾപ്പടെ 3124 റൺസും നേടിയിട്ടുണ്ട്.
റിച്ചാർഡ്സ് ദ്വീപ്
റിച്ചാർഡ്സ് ദ്വീപ് Richards Island കാനഡയിലെ വടക്കുപടിഞ്ഞാറൻ പ്രദേശത്തെ കനേഡിയൻ ആർക്ടിക് ദ്വീപുകളിലെ ഒരു ദ്വീപാണ്.
2,165 square kilometres (836 square miles) , being 85 kilometres (53 miles) long and 42 kilometres (26 miles) wide.
ഇതിന്റെ കിഴക്കൻ അതിര് മക്കൻസി നദിയുടെ പ്രധാന കൈവഴിയാണ്.
പടിഞ്ഞാറൻ അതിര് ഇടുങ്ങിയ റെയിൻഡിയർ കൈവഴിയാണ്.
ഈ ദ്വീപ് എണ്ണ പ്രകൃതിവാതകസമ്പുഷ്ടമായതിനാൽ ഇവ കുഴിച്ചെടുക്കുന്ന സംവിധാനങ്ങൾ പ്രവർത്തിച്ചുവരുന്നുണ്ട്.
ഈ ദ്വീപിനു പേരുനൽകിയത്, 1826ൽ ജോൺ റിച്ചാർഡ്സൺ ആണ്.
അന്നത്തെ ബാങ്ക് ഓഫ് ഇംഗ്ലണ്ടിന്റെ ഗവർണ്ണർ ആയിരുന്ന ജോൺ ബേക്കർ റിച്ചർഡ്സണിന്റെ സ്മരണാർത്ഥമാണീ പേരു നൽകിയത്.
റിച്ചാർഡ്‌ മാത്യൂ സ്റ്റാൾമാൻ ഇംഗ്ലീഷ് വിലാസം https://ml.wikipedia.org/wiki/Richard_Stallman
അമേരിക്കൻ ഐക്യനാടുകളിൽ‌ , മാസാച്ചുസെറ്റ് ഇൻസ്റ്റിറ്റ്യൂട്ടിൽ‌ കമ്പ്യൂട്ടർ വിദഗ്ദ്ധനായിരുന്ന റിച്ചാർഡ്‌ മാത്യൂ സ്റ്റാൾമാൻ സ്വതന്ത്ര സോഫ്റ്റ്‌വെയർ പ്രസ്ഥാനത്തിന്റെ സ്ഥാപകനായാണ് ലോകമെമ്പാടും അറിയപ്പെടുന്നത്.
കമ്പ്യൂട്ടർ സാങ്കേതിക വിദ്യ വളർച്ച പ്രാപിച്ച ആദ്യകാലങ്ങളിൽ‌ കമ്പ്യൂട്ടർ വിദഗ്ദ്ധന്മാർക്കിടയിൽ‌ ഉണ്ടായിരുന്ന കൂട്ടായ്മ, വൻകിട കുത്തക കമ്പനികളുടെ ഇടപെടലുകൾ‌ കാരണം കൈമോശം‌ വരികയും സ്വകാര്യ സോഫ്റ്റ്‌വെയറുകളുടെ വ്യാപനം‌ സാങ്കേതിക വിദ്യയുടെ സ്വതന്ത്രമായ വളർച്ചയ്ക്കു തടസ്സമാകാൻ‌ തുടങ്ങുകയും ചെയ്ത ഒരു അവസരത്തിലാണ്, ആർ. എം. എസ് എന്ന ചുരുക്കപ്പേരിൽ‌ കൂടി അറിയപ്പെടുന്ന റിച്ചാർഡ് സ്റ്റാൾമാൻ ഗ്നൂ പ്രോജക്റ്റിലൂടെ സ്വതന്ത്ര സോഫ്റ്റ്‌വേർ പ്രസ്ഥാനത്തിനു തുടക്കം‌ കുറിച്ചത്.
ഉപഭോക്താവിന്റെ മേൽ സ്വകാര്യ സോഫ്റ്റ്‌വേയറുകൾ‌ അടിച്ചേൽപ്പിച്ച ചില നിഷേധാത്മകമായ നിയന്ത്രണങ്ങൾക്കെതിരെ ശക്തമായി പ്രതികരിച്ച സ്റ്റാൾമാൻ‌ സ്വകാര്യ സോഫ്റ്റ്‌വെയറുകൾക്ക് ഒരു ബദൽ ഉണ്ടാക്കുന്നതിലേക്കായി തന്റെ ശേഷ ജീവിതം മാറ്റി വെച്ചു.
ഗ്നൂ കംപയിലർ‌ കലക്ഷൻ‌ മുതൽ‌ ഇന്നു സ്വകാര്യ സോഫ്റ്റ്‌വെയറുകൾക്ക് പ്രധാന ബദലായി നിലകൊള്ളുന്ന ലിനക്സ് ഓപ്പറേറ്റിന്ദ് സിസ്റ്റത്തിന്റെയും അതിന്റെ അനുബന്ധ സാങ്കേതികവിദ്യകളുടെയും ഒരു പ്രധാന ഉറവിടം‌ സ്റ്റാൾമാൻ തുടങ്ങിവെച്ച ഗ്നൂ പ്രൊജക്റ്റ് ആണെന്നു പറയാം.
ഇതു കൂടാതെ സ്വതന്ത്ര സോഫ്റ്റ്‌വേർ പ്രസ്ഥാനം‌ വികസിപ്പിച്ചെടുക്കുന്ന സാങ്കേതിക വിദ്യകൾ‌ ഉപയോഗിച്ചു വികസിപ്പിക്കുന്ന ഏതു സാങ്കേതികവിദ്യയും പൊതുസമൂഹത്തിനു പൂർണ്ണമായും ലഭ്യമായിരിക്കണമെന്ന ഉദ്ദേശത്തോടെ പകർപ്പുപേക്ഷ എന്ന പുതിയ ജനകീയ പകർപ്പവകാശ നിയമത്തിന്റെയും തുടക്കം‌ കുറിച്ചത് റിച്ചാർഡ് സ്റ്റാൾമാനാണ്.
1953 മാർച്ച് 16 ന് ഡാനിയേൽ സ്റ്റാൾമാന്റെയും ആലിസ് ലിപ്പ്മാന്റെയും മകനായി ന്യൂയോർക്കിലാണ് റിച്ചാർഡ് സ്റ്റാൾമാന്റെ ജനനം.
ഹൈസ്കൂൾ പഠനകാലത്തെ ഒരു വേനലവധിയിൽ‌ ന്യൂയോർക്കിലെ ഐ.ബി.എം സയൻറ്റിഫിക് സെന്റർ വഴിയാണ് സ്റ്റാൾമാൻ കമ്പ്യൂട്ടറുകളുടെ ലോകത്ത് എത്തിച്ചേരുന്നത്.
സംഖ്യാപരമായ പ്രശ്നങ്ങൾക്കുത്തരം‌ കണ്ടെത്താൻ വേണ്ടിയുള്ള കമ്പ്യൂട്ടർ പ്രോഗ്രാമുകൾ വികസിപ്പിച്ചെടുക്കാൻ‌ വേണ്ടിയായിരുന്നു അവിടെ സ്റ്റാൾമാന്റെ നിയമനം‌ എങ്കിലും, ആഴ്ചകൾക്കൊണ്ട് തന്നെ ഏൽപ്പിച്ച ജോലി പൂർത്തിയാക്കിയ സ്റ്റാൾമാൻ, കമ്പ്യൂട്ടർ പ്രമാണങ്ങൾ‌ ചിട്ടപ്പെടുത്താൻ ഉപയോഗപ്പെടുന്ന ഒരു സോഫ്റ്റ്‌വെയറിന്റെ വികസനത്തിലും ശേഷിച്ച അവധിക്കാലം ചെലവഴിച്ചു.
ഹാർവാഡ് സർവ്വകലാശാലയിൽ നിന്നും ഭൗതികശാസ്ത്രത്തിൽ ബിരുദപഠനം പൂർത്തിയാക്കിയ സ്റ്റാൾമാൻ, കമ്പ്യൂട്ടർ‌ പ്രോഗ്രാമ്മുകളിൽ ശ്രദ്ധ കേന്ദ്രീകരിക്കാനായി മസാച്ചുസെറ്റ് ഇൻസ്റ്റിറ്റ്യൂട്ട് ഓഫ് ടെക്നോളജി (എം. ഐ. റ്റി.) യിലെ ആർട്ടിഫിഷ്യൽ ഇന്റലിജൻസ് ലാബോറട്ടറിയിൽ കമ്പ്യൂട്ടർ‌ പ്രോഗ്രാമ്മറായി ചേർന്നു.
ഹാർവാഡിലെ പഠനകാലത്തു തന്നെ എം.ഐ.റ്റി.
ലാബിലെ ഹാക്കർ‌ സമൂഹത്തിൽ സ്റ്റാൾമാൻ സ്ഥിരാംഗമായിരുന്നു.
അവിടെ വെച്ചാണ് ആർ.എം.എസ് എന്ന ചുരുക്കപ്പേര് സ്റ്റാൾമാന് ലഭിക്കുന്നത്.
എം.ഐ.റ്റി.
ദിനങ്ങൾ
ലാബിൽ ജോലി ചെയ്തിരുന്ന കാലത്ത്, സ്റ്റാൾമാൻ ലിസ്പ് മെഷീൻ, പലതരം കമ്പ്യൂട്ടർ‌ പ്രമാണങൾ ചിട്ടപ്പെടുത്താൻ ഉപയോഗിക്കുന്ന സോഫ്റ്റ്‌വെയറുകൾ എന്നിവയുടെ വികസത്തിൽ പങ്കാളിയായി.
ആ കാലത്ത് അമേരിക്കൻ‌ പ്രതിരോധ വകുപ്പിന്റെ ധനസഹായത്തോടെ എം.ഐ.റ്റി.
ലാബിൽ പ്രവർത്തിച്ചിരുന്ന പല സോഫ്റ്റ്‌വെയർ വികസന പരിപാടികളിലും കമ്പ്യൂട്ടറുകളുടെ ഉപയോഗത്തിൽ‌ കർശന നിയന്ത്രണങൾ‌ നടപ്പാക്കിയിരുന്നു.
ഇതിനെതിരായി ശക്തമായി ശബ്ദമുയർത്തിയവരുടെ കൂട്ടത്തിൽ പ്രമുഖനായിരുന്നു റിച്ചാർഡ് സ്റ്റാൾമാൻ.
1977ൽ എം.ഐ.റ്റി.
ലാബിൽ രഹസ്യവാചകം ഉപയോഗിച്ചു പ്രവേശനം‌ നിയന്ത്രിച്ചിരുന്ന കമ്പ്യൂട്ടറുകളുടെ രഹസ്യവാചകം വെളിപ്പെടുത്താൻ ഒരു വഴി കണ്ടെത്തിയ സ്റ്റാൾമാൻ, കമ്പ്യൂട്ടർ ഉപഭോക്താക്കൾക്ക് അവരുടെ രഹസ്യ വാചകവും കൂടെ രഹസ്യ വാചകം നീക്കം ചെയ്യാനുള്ള ഒരു ആഹ്വാനവും ഇ മെയിൽ വഴിയായി അയച്ചു എന്നും ഇരുപതു ശതമാനത്തോളം കമ്പ്യൂട്ടർ ഉപഭോക്താക്കൾ സ്റ്റാൾമാന്റെ ആഹ്വാനം സ്വീകരിച്ചു അവരുടെ രഹസ്യവാചകം നീക്കം‌ ചെയ്തു എന്നും പറയപ്പെടുന്നു.
യിൽ ഭൗതികശാസ്ത്രത്തിൽ ഗവേഷണ പഠനത്തിനായി ചേർന്നെങ്കിലും, കമ്പ്യൂട്ടർ‌ പ്രോഗ്രാമ്മുകളോടുള്ള താത്പര്യാർത്ഥം‌ സ്റ്റാൾമാൻ തന്റെ ഗവേഷണപഠനം ഇടക്കു വച്ചു നിർത്തുകയായിരുന്നു.
യിലെ പഠനകാലത്ത് ആർട്ടിഫിഷ്യൽ ഇന്റലിജെൻസ് രംഗത്ത് ജെറാൾഡ് ജെ. സസ്മാന്റെ കൂടെ സ്റ്റാൾമാൻ എഴുതിയ പ്രബന്ധം‌ ഇന്നും ആ രംഗത്ത് ലഭ്യമായിട്ടുള്ള പ്രബന്ധങളിൽ‌ പ്രധാനപ്പെട്ട ഒന്നായി കണക്കാക്കപ്പെടുന്നു.
1980-തുകളുടെ ആദ്യത്തോടെ കച്ചവടസാധ്യത മുന്നിൽ കണ്ടും മറ്റു കമ്പനികളിൽ നിന്നുള്ള മൽസരം ഒഴിവാക്കാൻ വേണ്ടിയും സോഫ്റ്റ്‌വെയർ വികസനത്തിലേർപ്പെട്ടിരുന്ന കമ്പനികൾ പലതും തങൾ വികസിച്ചെടുക്കുന്ന സോഫ്റ്റ്‌വെയറുകളുടെ നിർമ്മാണരേഖഉപഭോക്താവിനു നൽകാൻ വിസമ്മതിച്ചു തുടങി.
ഈ പ്രവണത അതിന്നു മുൻപു തന്നെ പ്രചാരത്തിൽ ഉണ്ടായിരുന്നുവെങ്കിലും 1980 തുകളുടെ ആദ്യത്തോടെ സോഫ്റ്റ്‌വെയറുകളുടെ നിർമ്മാണരേഖ പുറത്തു വിടുന്നത് വളരെ അപൂർവ്വമാകുകയും ഉപഭോക്താവിനു സോഫ്റ്റ്‌വെയറിൽ ആവശ്യമായ ഏതൊരു മാറ്റത്തിനും സോഫ്റ്റ്‌വെയർ വികസിപ്പിച്ച കമ്പനിയെ ആശ്രയിക്കേണ്ട ഒരു സ്ഥിതി സംജാതമാവുകയും ചെയ്തു.
1976 ലെ അമേരിക്കൻ പകർപ്പവകാശനിയമം പ്രാബല്യത്തിൽ വന്നതോടെയാണ് ഈ പ്രവണതയ്ക്ക് വേരോട്ടമുണ്ടായി തുടങ്ങിയതെന്നു കരുതപ്പെടുന്നു.
ഉപഭോക്താവിന്റെ സ്വാതന്ത്ര്യങ്ങളെ ഹനിക്കുന്ന തരത്തിലുള്ള നിയന്ത്രണങ്ങളും പരിമിതികളുമുള്ള അനുമതിപത്രത്തോടെയുള്ള സോഫ്റ്റ്‌വെയർ വിപണനം തുടക്കം മുതലെ റിച്ചാർഡ് സ്റ്റാൾമാൻ എതിർത്തു പോന്നിരുന്നു.
1979ൽ പുറത്തിറക്കിയ സ്ക്രൈബ് മാർക്കപ്പ് ലാങ്വേജും ബന്ധപ്പെട്ട സോഫ്റ്റ്‌വെയറുകളും ഉപഭോക്താക്കളിൽ അടിച്ചേൽപ്പിച്ച നിയന്ത്രണങ്ങളെ "മനുഷ്യരാശിയോടു കാട്ടിയ അപരാധം" എന്നാണു സ്റ്റാൾമാൻ വിശേഷിപ്പിച്ചത്.
ഒരാൾ ഒരു സോഫ്റ്റ്‌വെയർ പണം പ്രതിഫലമായി പ്രതീക്ഷിച്ചു വിപണനം ചെയ്യുന്നതിനെ താൻ എതിർക്കുന്നില്ലെന്നും, പക്ഷെ വിപണന സമയത്ത് ഉപഭോക്താവിന്മേൾ അടിച്ചേൽപ്പിക്കുന്ന ഏതു നിയന്ത്രണങ്ങളും അവരോടു കാട്ടുന്ന അപരാധമായി താൻ കരുതുന്നുവെന്നു സ്റ്റാൾമാൻ പിന്നീടും പറയുകയുണ്ടായി.
1980ൽ എം.ഐ.റ്റി.
ലാബിൽ പുതുതായി സ്ഥാപിച്ച ലേസർ രശ്മികളുടെ സഹായത്തോടെ പ്രവർത്തിക്കുന്ന അച്ചടിയന്ത്രത്തിന്റെ നിയന്ത്രണ സോഫ്റ്റ്‌വെയറുകളുടെ നിർമ്മാണരേഖ പരിശോധിക്കാനോ അതിൽ മാറ്റം വരുത്താനോ ഉള്ള അവകാശം സിറോക്സ് കമ്പനി സ്റ്റാൾമാനും സഹപ്രവർത്തകർക്കും നിഷേധിക്കുകയുണ്ടായി.
ലാബിൽ‌ മുന്നെ ഉണ്ടായിരുന്ന അച്ചടിയന്ത്രത്തിന്റെ സോഫ്റ്റ്‌വെയറിൽ മാറ്റം വരുത്തിയ സ്റ്റാൾമാൻ, അതിൽ അച്ചടി ജോലി കഴിഞാൽ അച്ചടി നിർദ്ദേശം നൽകിയ ആൾക്ക് അറിയിപ്പ് കിട്ടുന്ന ഒരു സംവിധാനം ഏർപ്പെടുത്തിയിരുന്നു.
ലാബ് കെട്ടിടത്തിലെ പല നിലകളിലായി ഈ അച്ചടിയന്ത്രത്തെ ആശ്രയിച്ചു ജോലി ചെയ്തിരുന്നവർക്ക് അറിയിപ്പ് സംവിധാനത്തിന്റെ അഭാവം വലിയൊരു അസൗകര്യമായി മാറി, കൂട്ടത്തിൽ സോഫ്റ്റ്‌വെയറിന്റെ നിർമ്മാണരേഖ പുറത്തുവിടില്ലെന്ന സിറോക്സ് കമ്പനിയുടെ തീരുമാനവും.
ഈ സംഭവം റിച്ചാർഡ് സ്റ്റാൾമാന്റെ മനസ്സിൽ സ്വകാര്യ സോഫ്റ്റ്‌വെയറുകൾക്കെതിരായ നിലപാട് ഉറപ്പിക്കുകയും ഒരു സോഫ്റ്റ്‌വെയർ വിപണനം ചെയ്യുമ്പോൾ അതിന്റെ നിർമ്മാണരേഖ ഉപയോഗിക്കാനുള്ള അവകാശം ഉപഭോക്താക്കൾക്കു അത്യാവശ്യമാണെന്ന തീരുമാനത്തിൽ സ്റ്റാൾമാനെ എത്തിക്കുകയും ചെയ്തു.
സ്വകാര്യ സോഫ്റ്റ്‌വെയറുകൾക്കെതിരായ റിച്ചാർഡ് സ്റ്റാൾമാന്റെ നിലപാടുറപ്പിച്ച മറ്റൊരു സംഭവം ലിസ്പ് മെഷീനുകൾ എന്നറിയപ്പെട്ടിരുന്ന വിവിധോദ്യേശ കമ്പ്യൂട്ടറുകളുടെ വിപണത്തിനായി എം. ഐ. റ്റി.
ലാബിൽ നിന്നു ഉദയം കൊണ്ട രണ്ടു കമ്പനികളുടെ ചരിത്രമാണ്.
എം. ഐ. റ്റി.
ലാബിൽ സ്റ്റാൾമാന്റെ സഹപ്രവർത്തകരായിരുന്ന റിച്ചാർഡ് ഗ്രീൻബ്ലാറ്റ്, ടോം നൈറ്റ് എന്നിവരുടെ നേതൃത്വത്തിൽ ലിസ്പ് മെഷീൻ ഇങ്ക്.
എന്നൊരു കമ്പനിയും എം. ഐ. റ്റി.
ലാബിനു പുറത്തു നിന്നുള്ള നിക്ഷേപരുടെ പിൻബലത്തിൽ സിംബോളിക്സ് എന്നൊരു കമ്പനിയും ലിസ്പ് കമ്പ്യൂട്ടറുകളുടെ വിപണത്തിനായി രൂപം കൊണ്ടു.
രണ്ടു കമ്പനികളും സ്വകാര്യ സോഫ്റ്റ്‌വെയർ രൂപത്തിലായിരുന്നു വിപണനം നടത്തിയിരുന്നതെങ്കിലും സ്റ്റാൾമാന്റെ അഭിപ്രായത്തിൽ സിംബോലിക്സിന്റെ തന്ത്രങൾ എം. ഐ. റ്റി.
ഹാക്കർ സമൂഹത്തിന്റെ താത്പര്യങൾക്കു വിരുദ്ധമായിരുന്നു.
സിംബോളിക്സ് കമ്പനി പ്രോഗ്രാമ്മർമാർക്ക് എം. ഐ. റ്റി.
ലാബിലെ കമ്പ്യൂട്ടറുളുടെ മേൽ കുത്തക നിഷേധിക്കാൻ വേണ്ടി 1981 മുതൽ 1983 വരെ റിച്ചാർഡ് സ്റ്റാൾമാൻ, സിംബോളിക്സ് കമ്പനി പ്രോഗ്രാമ്മർമാർ പുറത്തിറക്കിയ സ്വകാര്യ സോഫ്റ്റ്‌വെയറുകൾക്ക് സ്വതന്ത്ര പതിപ്പുണ്ടാക്കാൻ വേണ്ടി തന്റെ സമയം നീക്കി വെച്ചു.
സ്റ്റാൾമാന്റെ അഭിപ്രായത്തിൽ സോഫ്റ്റ്‌വെയർ ഉപഭോക്താവിന് സോഫ്റ്റ്‌വെയർ മറ്റുള്ളവരുമായി പങ്കിടാനും,സോഫ്റ്റ്‌വെയറിനെ കുറിച്ച് പഠിക്കാനും വേണമെങ്കിൽ അതിൽ മാറ്റം വരുത്താനും മാറ്റം വരുത്തിയ സോഫ്റ്റ്‌വെയർ മറ്റുള്ളവർക്ക് വിതരണം ചെയ്യുവാനുമുള്ള അവകാശമുണ്ടായിരിക്കണം.
ഉപഭോക്താവിനുണ്ടായിരിക്കേണ്ട ഈ അവകാശങ്ങൾ നിഷേധിക്കുന്നത് സ്റ്റാൾമാന്റെ അഭിപ്രായത്തിൽ‌ അസന്മാർഗ്ഗികവും സാമൂഹ്യ വിരുദ്ധവുമാണ്.
1984ൽ സ്റ്റാൾമാൻ എം. ഐ. റ്റി.
ലാബിലെ തന്റെ ജോലി ഉപേക്ഷിക്കുകയും, താൻ 1983 സെപ്തംബർ മാസം പ്രഖ്യാപിച്ച ഗ്നു പ്രൊജക്റ്റ്നു വേണ്ടി തന്റെ മുഴുവൻ സമയം മാറ്റി വെയ്ക്കാൻ തീരുമാനിക്കുകയും ചെയ്തു.
എം‌ഐ‌ടിയിൽ നിന്നും ഫ്രീ സോഫ്റ്റ്‌വെയർ ഫൗണ്ടേഷനിൽ നിന്നുമുള്ള വിവാദവും രാജിയും
സമ്പന്നർക്കും വരേണ്യവർഗത്തിനുമായി എസ്‌കോർട്ട് സേവനം (പ്രായപൂർത്തിയാകാത്ത പെൺകുട്ടികൾ ഉൾപ്പെടെ) നല്കിവന്ന വിവാദ അമേരിക്കൻ കോടീശ്വരൻ ജെഫ്രി എപ്‌സ്റ്റൈന്റെ ഇരകളിലൊരാളായ വിർജീനിയ ജിയുഫ്രെ എന്ന യുവതി അദ്ദേഹത്തിന്റെ സ്വകാര്യ ദ്വീപിൽ എം‌ഐ‌.
ടി.യിലെ പ്രമുഖ കമ്പ്യൂട്ടർ ശാസ്ത്രജ്ഞനായിരുന്ന മാർവിൻ ലീ മിൻസ്കി യുമായി ലൈംഗിക ബന്ധത്തിൽ ഏർപ്പെടാൻ താൻ നിർദ്ദേശിക്കപ്പെട്ടു എന്നു വെളിപ്പെടുത്തുകയുണ്ടായി.
പ്രൊഫസർ മാർവിൻ മിൻസ്കിയെ ഭാഗികമായി ന്യായീകരിച്ചുകൊണ്ടു് സ്റ്റാൾമാൻ ഒരു ആഭ്യന്തര സി.‌എസ്‌.
എൽ. പട്ടികയിൽ പ്രസ്താവനകൾ നടത്തിയതായി 2019 സെപ്റ്റംബറിൽ റിപ്പോർട്ട് ചെയ്യപ്പെട്ടു.
ഇതു വിവാദമായതിനെത്തുടർന്നു് സ്റ്റാൾമാൻ എംഐ.
ടി.യിൽ നിന്നും ഫ്രീ സോഫ്റ്റ്‍വെയർ ഫൗണ്ടേഷനിൽ നിന്നും രാജിവച്ചു.
എങ്കിലും ഗ്നു പദ്ധതിയുടെ തലവനായി ഇപ്പോഴും അദ്ദേഹം പ്രവർത്തിക്കുന്നു.
ഗ്നു പദ്ധതി 2014 സ്വതന്ത്ര സോഫ്റ്റ്‍വെയർ കോൺഫറൻസിൽ പങ്കെടുക്കാൻ റിച്ചാഡ് സ്റ്റാൾമാൻ കേരളത്തിലെത്തിയപ്പോൾ
സ്വകാര്യ സോഫ്റ്റ്‌വെയറുകൾക്കെതിരെ ഉപഭോക്താക്കൾക്ക് ഒരു ബദൽ നൽകുകയെന്ന ഉദ്ദേശത്തോടെ 1983 സെപ്തംബർ മാസം 27 ആം തീയതിയാണ് റിച്ചാർഡ് സ്റ്റാൾമാൻ ഗ്നു പ്രൊജ്ക്റ്റിനു തുടക്കം കുറിക്കുന്നത്.
സ്റ്റാൾമാൻ ഗ്നു പ്രൊജക്റ്റിനെ പറ്റി തന്റെ തന്നെ വാചകങളിൽ ഇങനെയാണ് വിശേഷിപ്പിക്കുന്നത്.
"ഒരു ഓപ്പറേറ്റിങ് സിസ്റ്റം വികസിപ്പിച്ച ആളെന്ന നിലയിൽ ഈ പ്രൊജക്റ്റിനു വേണ്ട ശരിയായ വൈദഗ്ദ്ധ്യം എനിക്കുണ്ടെന്നു ഞാൻ വിശ്വസിക്കുന്നു. വിജയം ഉറപ്പു നൽകുന്നില്ലെങ്കിലും ഞാൻ ഈ ജോലിക്കു പ്രാപ്തനായ ഒരാളാണ് ഞാനെന്ന് കരുതുന്നു.  പുതിയ ഓപ്പറേറ്റിങ് സിസ്റ്റം, യുനിക്സ് ഉപയോഗിച്ച് പരിചയമുള്ളവർക്ക് പെട്ടെന്നു ഉപയോഗത്തിൽ കൊണ്ടുവരാൻ തക്ക വണ്ണം നിലവിലുള്ള യുനിക്സ് ഓപ്പറേറ്റിങ് സിസ്റ്റവുമായി ഒത്തു പോകുന്ന നിലയിൽ വികസിപ്പിക്കാനുദ്ദേശിക്കുന്നു".
1985ൽ ഗ്നു എന്ന പേരിൽ ഒരു സ്വതന്ത്ര ഓപ്പറേറ്റിങ് സിസ്റ്റം ഉണ്ടാക്കാനുള്ള തന്റെ തീരുമാനത്തിന്റെ പ്രചോദനത്തെ പറ്റിയും പദ്ധതിയുടെ ഉദ്ദേശലക്ഷ്യങളെ കുറിച്ചും വിശദീകരിക്കാൻ വേണ്ടി, റിച്ചാർഡ് സ്റ്റാൾമാൻ ഗ്നു വിജ്ഞാപനം പുറത്തിറക്കി.
ഇതു കൂടാതെ ഗ്നു പദ്ധതിയിൽ‌ ഭാഗവാക്കാവുന്ന പ്രോഗ്രാമ്മർമാരെ നിയമിക്കാനും അവർക്കും അവർ വികസിപ്പിച്ചെടുക്കുന്ന സോഫ്റ്റ്‌വെയറുകൾക്കും, സ്വതന്ത്ര സോഫ്റ്റ്‌വെയർ പ്രസ്ഥാനത്തിനു തന്നെയും നിയമ പരിരക്ഷ നൽകുക എന്ന ഉദ്ദേശത്തോടുകൂടി സ്വതന്ത്ര സോഫ്റ്റ്‌വെയർ സമിതി എന്ന പേരിൽ ലാഭേച്ഛയില്ലാതെ പ്രവർത്തിക്കുന്ന ഒരു സംഘടയ്ക്കും സ്റ്റാൾമാൻ രൂപം നൽകി.
ഈ സംഘടനയുടെ പ്രസിഡ്ന്റ് സ്ഥാനത്ത് ഇന്നും റിച്ചാർഡ് സ്റ്റാൾമാനാണ്, പ്രതിഫലമില്ലാതെയാണ് അദ്ദേഹം ഈ ജോലി ഏറ്റെടുത്തിരുക്കുന്നത്.
സ്വതന്ത്ര സോഫ്റ്റ്‌വെയർ പ്രസ്ഥാനത്തിന്റെ ഭാഗമായി, സ്വതന്ത്ര സോഫ്റ്റ്‌വെയറുകളുടെ വിതരണത്തിലും, മാറ്റം വരുത്തി ഉപയോഗിക്കാനുമുള്ള ഉപഭോക്താക്കളുടെ അവകാശം നിയമപരമായി സംരക്ഷിക്കാനായി പകർപ്പുപേക്ഷ എന്ന പേരിൽ പിൽക്കാലത്ത് അറിയപ്പെട്ട ജനകീയ പകർപ്പവകാശ നിയമത്തിന്റെ വികസനത്തിലും സ്റ്റാൾമാൻ മുഖ്യ പങ്കു വഹിച്ചു.
സ്റ്റാൾമാൻ വിഭാവനം ചെയ്ത, പകർപ്പുപേക്ഷ രീതിയിലുള്ള സോഫ്റ്റ്‌വെയർ ഉപയോഗ അനുവാദപത്രം ആദ്യമായി ഉപയോഗിച്ചത് ഇമാക്സ് സാർവ്വജനിക അനുവാദപത്രത്തിലാണ്.
പിന്നീട് ഗ്നു സാർവ്വജനിക അനുവാദപത്രമെന്ന നിലയിൽ ഗ്നു പദ്ധതി പ്രകാരം വികസിപ്പിച്ചെടുക്കുന്ന എല്ലാ സോഫ്റ്റ്‌വെയറുകൾക്കും ഉപയോഗിച്ചു തുടങി.
ഗ്നു പദ്ധതിയിൽ‌ വികസിപ്പിക്കപ്പെട്ട പല സുപ്രധാന സോഫ്റ്റ്‌വെയറുകളുടെയും വികസന ചുമതല റിച്ചാർഡ് സ്റ്റാൾമാൻ നിർവഹിച്ചു.
കമ്പ്യൂട്ടർ പ്രോഗ്രാമ്മുകൾ വികസിപ്പിച്ചെടുക്കാൻ ഉതകുന്ന ഇമാക്സ് എഡിറ്റർ, കമ്പ്യൂട്ടർ പ്രോഗ്രാമ്മുകളെ  കമ്പ്യൂട്ടറിൽ പ്രവർത്തിപ്പിക്കാനനുയോജ്യമായ രീതിയിൽ മാറ്റിയെടുക്കാൻ ഉപയോഗിക്കുന്ന ഗ്നു കമ്പയിലർ ശേഖരം, പ്രോഗ്രാമിലുള്ള തെറ്റ് കണ്ടുപിടിച്ച് തിരുത്താൻ സഹായിക്കുന്ന ജി.ഡി.ബി ഡീബഗ്ഗർ, പ്രത്യേക ഉപയോഗത്തിനായി വികസിപ്പിച്ചെടുത്ത ഒരു കൂട്ടം കമ്പ്യൂട്ടർ പ്രോഗ്രാമ്മുകളെ ഒരുമിച്ച് ചേർത്ത് ഒരു വിതരണ സംവിധാനമായി മാറ്റാൻ സഹായിക്കുന്ന ജി. മേക്ക് എന്ന സോഫ്റ്റ്‌വെയർ സങ്കേതം തുടങിയവയെല്ലാം സ്റ്റാൾമാന്റെ നേതൃത്വത്തിൽ വികസിപ്പിച്ചെടുത്തവയാണ്.
ഒരു ഓപ്പറേറ്റിംഗ് സിസ്റ്റം എന്ന നിലയിൽ ഗ്നു പദ്ധതിയിലെ പ്രധാന അഭാവം ഓപ്പറേറ്റിംഗ് സിസ്റ്റത്തിനെ കേന്ദ്രഭാഗത്തിന്റെതായിരുന്നു.
1990ൽ ചില ഗ്നു പദ്ധതി പ്രവർത്തകർ ഓപ്പറേറ്റിംഗ് സിസ്റ്റം കേന്ദ്രഭാഗം വികസിപ്പിച്ചെടുക്കുന്ന ജോലി ആരംഭിച്ചെങ്കിലും വ്യാപക ഉപയോഗത്തിനായുള്ള പൂർണ്ണത കൈവരിക്കുന്നതിന്നു മുന്നെയാണ് ഗ്നു പദ്ധതിയിൽ വികസിപ്പിക്കപ്പെട്ട സോഫ്റ്റ്‌വെയറുകളുടെ സഹായത്തോടെ ലിനസ് ട്രോവാൾഡ് എന്ന ഫിൻലാന്റുകാരൻ വിദ്യാർത്ഥി ഓപ്പറേറ്റിംഗ് സിസ്റ്റത്തിനെ കേന്ദ്രഭാഗം വികസിപ്പിച്ചെടുക്കുന്നത്.
അങ്ങനെ സ്വകാര്യ സോഫ്റ്റ്‌വെയറുകൾക്ക് ബദലായി ഒരു സ്വതന്ത്ര ഓപ്പറേറ്റിംഗ് സിസ്റ്റം എന്ന റിച്ചാർഡ് സ്റ്റാൾമാന്റെ സ്വപ്നം ലിനസ് ട്രോവാൾഡ് വികസിപ്പിച്ചെടുത്ത ഓപ്പറേറ്റിംഗ് സിസ്റ്റം കേന്ദ്രഭാഗത്തിന്റെയും ഗ്നു പദ്ധതിയിൽ വികസിപ്പിച്ചെടുത്ത സോഫ്റ്റ്‌വെയറുകളുടെയും രൂപത്തിൽ സഫലമായിത്തുടങ്ങി.
സാം വില്ല്യംസ്(2010) ഫ്രീ ആസ് ഇൻ ഫ്രീഡം ISBN 978-0-9831592-1-6 ഇവയും കാണുക
റിച്ചാർഡ്‌ ഹാമൺഡ് ഇംഗ്ലീഷ് വിലാസം https://ml.wikipedia.org/wiki/Richard_Hammond
ഒരു ഇംഗ്ലീഷ് അവതാരകനും, എഴുത്തുകാരനും, പത്രപ്രവർത്തകനുമാണ് റിച്ചാർഡ്‌ മാർക്ക് ഹാമൺഡ് (ജനനം: ഡിസംബർ 19, 1969).
2002 മുതൽ 2015 വരെ ബിബിസി ടു കാർ പരിപാടിയായ ടോപ്പ് ഗിയർ സഹ-അവതാരകരായ ജെറമി ക്ലാർക്ക് സൺ, ജെയിംസ് മെയ് എന്നിവരോടൊപ്പം ചേർന്ന് അവതരിപ്പിച്ചു.
ബ്രെയിനിയാക്: സയൻസ് അബ്യൂസ് (2003-2008), ടോട്ടൽ വൈപ്പ് ഔട്ട് (2009-2012), പ്ലാനറ്റ് എർത്ത് ലൈവ് (2012) എന്നീ ടെലിവിഷൻ പരിപാടികളും അദ്ദേഹം അവതരിപ്പിച്ചിട്ടുണ്ട്.
2016 ൽ സഹ-അവതാരകരായ ജെറമി ക്ലാർക്ക് സൺ, ജെയിംസ് മെയ് എന്നിവരോടൊപ്പം ചേർന്ന് ദ ഗ്രാൻഡ് ടൂർ എന്ന പരിപാടി അവതരിപ്പിച്ചു.
ആമസോൺ പ്രൈം ഉപഭോക്താക്കൾക്ക് ആമസോൺ വീഡിയോ വഴി വിതരണം ചെയ്യുന്ന ഒരു പരിപാടിയാണ് ഇത്.
2016 ൽ മൂവരും ചേർന്ന് ഡ്രൈവ്ട്രൈബ് എന്ന പേരിൽ വാഹന സംബന്ധിയായ ഒരു സമൂഹമാധ്യമ വെബ്സൈറ്റിന് തുടക്കം കുറിച്ചു.
ടെലിവിഷൻ പരിപാടികൾ Year Title Notes 1998–2002 മോട്ടോർ വീക്ക് (Men Motors TV series) Presenter 1998–2002 കാർ ഫയൽ (Men Motors TV series) Presenter 2002–2015 Top Gear Presenter 2003 Top Gear: Back in the Fast Lane Presenter 2003–2006 Brainiac: Science Abuse Presenter, co-producer 2004–2005 Crufts Presenter Should I Worry About...?
Presenter 2005 The Gunpowder Plot: Exploding The Legend Presenter Time Commanders Presenter Inside Britain's Fattest Man Presenter 2006 Richard Hammond's 5 O'Clock Show Presenter Petrolheads Contestant School's Out Contestant Richard Hammond: Would You Believe It?
ഇന്റർനെറ്റ് മൂവി ഡാറ്റാബേസിൽ നിന്ന് Richard Hammond Donations to Yorkshire Air Ambulance double as a result of their life-saving rescue of Richard Hammond Richard Hammond Archived 2010-01-10 at the Wayback Machine .
on Top Gear Q A – The Guardian – 2009-1-3.
Hammond questions about himself.
റിച്ചാർഡ് ഹെൻറി ബെഡോമി ഇംഗ്ലീഷ് വിലാസം https://ml.wikipedia.org/wiki/Richard_Henry_Beddome
ബ്രിട്ടീഷ് ഇന്ത്യയിലെ ഒരു പട്ടാള ഉദ്യോഗസ്ഥനും മദിരാശി വനംവകുപ്പിലെ മുഖ്യവനസംരക്ഷകനും പ്രസിദ്ധനായ ഒരു നാച്ചുറലിസ്റ്റും ആയിരുന്നു കേണൽ റിച്ചാർഡ് ഹെൻറി ബെഡോമി Richard Henry Beddome.
ജനനം 11 മെയ് 1830 – മരണം 23 ഫെബ്രുവരി 1911 .
ധാരാളം സസ്യസ്പീഷിസുകളെപ്പറ്റിയും ഉരഗങ്ങളെപ്പറ്റിയും അദ്ദേഹം പഠനം നടത്തിയിട്ടുണ്ട്.
അതുപോലെ മറ്റു പലരും കണ്ടുപിടിച്ച സസ്യ-ജന്തുജാലങ്ങൾ അദ്ദേഹത്തിന്റെ പേരിൽ അറിയപ്പെടുന്നുമുണ്ട്.
സസ്യശാസ്ത്രത്തിൽ Bedd.
എന്ന് ചുരുക്കപ്പേര് ഇദ്ദേഹത്തെ സൂചിപ്പിക്കാൻ ഉപയോഗിക്കുന്നു.
അടിസ്ഥാനപരമായി ഒരു സസ്യശാസ്ത്രജ്ഞനായിരുന്ന അദ്ദേഹം ജീവിതത്തിന്റെ മികച്ച കാലം മുഴുവൻ തെക്കേ ഇന്ത്യയിലെ സസ്യങ്ങളെക്കുറിച്ച് പഠിക്കാനാണ് ഉപയോഗിച്ചത്.
ഒട്ടേറെ ചെടികളുടെ മികവാർന്ന ചിത്രങ്ങളുമായി ഇറങ്ങിയ പുസ്തകങ്ങളായിരുന്നു ഇതിന്റെ ഫലം.
ഈ ആവശ്യത്തിനായി വരയ്ക്കാനറിയുന്ന നാട്ടുകാരെ അദ്ദേഹം പരിശീലിപ്പിച്ചെടുത്തിരുന്നു.
റിച്ചാർഡ്സൺ (ടെക്സസ്) ഇംഗ്ലീഷ് വിലാസം https://ml.wikipedia.org/wiki/Richardson,_Texas
അമേരിക്കൻ ഐക്യനാടുകളിലെ ടെക്സസ് സംസ്ഥാനത്ത് ഡാളസ് കൗണ്ടിയിലും കോളിൻ കൗണ്ടിയിലുമായി വ്യാപിച്ചുകിടക്കുന്ന ഒരു നഗരമാണ് റിച്ചാർഡ്സൺ .
2010ലെ ജനസംഖ്യാ കണക്കെടുപ്പുപ്രകാരം നഗരത്തിൽ 99,223 പേർ വസിക്കുന്നു.
2011ൽ ജനസംഖ്യ 107,684 ആയി വർദ്ധിച്ചതായും കണക്കാക്കപ്പെടുന്നു.
ഡാളസിന്റെ പട്ടണപ്രാന്തത്തിലുള്ള ഈ നഗരത്തിലാണ് പ്രശസ്തമായ യു. റ്റി.
ഡാളസ് സർവ്വകലാശാലയും ഏറെ ടെലികോം കമ്പനികൾ പ്രവർത്തിക്കുന്ന ടെലികോം ഇടനാഴിയും സ്ഥിതിചെയ്യുന്നത്.
റിച്ചാർഡ്സണ്ടെ 28 square miles (73 km 2 ) വരുന്ന പ്രദേശത്ത് ഏതാണ്ട് 5,000 കമ്പനികൽ പ്രവർത്തിക്കുന്നു.
ഇവയിൽ ലോകത്തിലെ ഏറ്റവും വലിയ ടെലികോം, നെറ്റ്‌വർക്കിങ്,  അർദ്ധചാലക വ്യവസായ സ്ഥാപനങ്ങൾ ഉണ്ട്.
AT T , എറിക്സൺ , വെറൈസൺ , സിസ്കോ സിസ്റ്റംസ് , സാംസങ് , മെട്രോPCS , ടെക്സസ് ഇൻസ്ട്രുമെന്റ്സ് , ട്രൈക്വിന്റ് സെമികണ്ടക്ടർ , ഫ്യൂജിത്സു മുതലായ പ്രശസ്ത കമ്പനികൾ ഇവിടെ പ്രവർത്തിക്കുന്നു.
അവലംബം പുറത്തേയ്ക്കുള്ള കണ്ണികൾ സിറ്റി ഓഫ് റിച്ചാർഡ്സൺ ഔദ്യോഗിക വെബ്സൈറ്റ് Archived 2010-06-19 at the Wayback Machine .
ലക്കിഷ പാറ്റേഴ്സൺ ഇംഗ്ലീഷ് വിലാസം https://ml.wikipedia.org/wiki/Lakeisha_Patterson
ഓസ്ട്രേലിയൻ പാരാലിമ്പിക് നീന്തൽക്കാരിയാണ് ലക്കിഷ ഡോൺ പാറ്റേഴ്സൺ, ഒ‌എ‌എം (ജനനം: 5 ജനുവരി 1999).
2014-ലെ കോമൺ‌വെൽത്ത് ഗെയിംസിലും 2015-ലെ ഐ‌പി‌സി നീന്തൽ ലോക ചാമ്പ്യൻഷിപ്പിലും അവർ മെഡലുകൾ നേടി.
2016-ലെ റിയോ പാരാലിമ്പിക്‌സിൽ വനിതകളുടെ 400 മീറ്റർ ഫ്രീസ്റ്റൈൽ എസ് 8 ൽ ലോക റെക്കോർഡ് സമയ നീന്തലിൽ ഓസ്‌ട്രേലിയയുടെ ആദ്യ സ്വർണ്ണ മെഡൽ നേടി.
പാറ്റേഴ്സൺ 1999 ജനുവരി 5 ന് വിക്ടോറിയയിലെ വോഡോംഗയിൽ ജനിച്ചു.
പാർക്കിൻസൺസ് രോഗം, അപസ്മാരം, സെറിബ്രൽ പാൾസി ലെഫ്റ്റ് ഹെമിപ്ലെജിയ എന്നിവ അവർക്ക് നേരത്തെ തന്നെ ഉണ്ടായിരുന്നു.
ക്വീൻസ്‌ലാന്റിലെ ബ്രിബി ദ്വീപിലാണ് അവർ താമസിക്കുന്നത്.
പേശികളുടെ കാഠിന്യത്തെ അതിജീവിക്കാനുള്ള പുനരധിവാസത്തിന്റെ ഭാഗമായി പാറ്റേഴ്സൺ മൂന്നാമത്തെ വയസ്സിൽ നീന്താൻ തുടങ്ങി.
അവരെ എസ് 8 നീന്തൽക്കാരിയായി തരംതിരിച്ചിട്ടുണ്ട്.
സ്കാർബറോയിലെ സതേൺ ക്രോസ് സ്വിമ്മിംഗ് ക്ലബിൽ Archived 2018-09-13 at the Wayback Machine .
സ്റ്റീവ് ഹാഡ്‌ലറുടെയും ബ്രിബി ഐലന്റ് അക്വാട്ടിക് ലഷർ സെന്ററിലെ സുവലിൻ ഫ്രേസറിന്റെയും കീഴിൽ പരിശീലനം നേടി.
റിയോ പാരാലിമ്പിക്‌സിൽ 400 മീറ്റർ ഫ്രീസ്റ്റൈൽ നേടിയ ശേഷം പാറ്റേഴ്‌സൺ
സ്‌കോട്ട്‌ലൻഡിലെ ഗ്ലാസ്‌ഗോയിൽ നടന്ന 2014-ലെ കോമൺ‌വെൽത്ത് ഗെയിംസിൽ വനിതകളുടെ 100 മീറ്റർ ഫ്രീസ്റ്റൈൽ എസ് 8 ൽ വെങ്കല മെഡൽ നേടി.
2015-ൽ ഗ്ലാസ്‌ഗോയിൽ നടന്ന ഐപിസി നീന്തൽ ലോക ചാമ്പ്യൻഷിപ്പിൽ മത്സരിച്ച അവർ വനിതകളുടെ 4 × 100 മീറ്റർ ഫ്രീസ്റ്റൈൽ റിലേയിൽ 34 പോയിന്റും വനിതകളുടെ 50 മീറ്റർ ഫ്രീസ്റ്റൈൽ എസ് 8, വെള്ളി മെഡലുകൾ 4 × 100 മീറ്റർ മെഡ്‌ലി റിലേ 34 പോയിന്റും വനിതകളുടെ 100 മീറ്റർ ഫ്രീസ്റ്റൈൽ എസ് 8, വനിതകളുടെ 400 മീറ്റർ ഫ്രീസ്റ്റൈൽ എസ് 8 എന്നിവയിൽ വെങ്കലവും നേടി.
വനിതകളുടെ 100 മീറ്റർ ബാക്ക്‌സ്‌ട്രോക്ക് എസ് 8 ൽ അഞ്ചാം സ്ഥാനത്തെത്തി.
2016 ഏപ്രിലിൽ റിയോ ഡി ജനീറോയിൽ നടന്ന 2016-ലെ സമ്മർ പാരാലിമ്പിക്‌സിനുള്ള ദേശീയ ടീമിന്റെ ഭാഗമായി അവർ തിരഞ്ഞെടുക്കപ്പെട്ടു.
വനിതകളുടെ 400 മീറ്റർ ഫ്രീസ്റ്റൈൽ എസ് 8 നേടിയ ഓസ്ട്രേലിയയുടെ റിയോ പാരാലിമ്പിക്സിന്റെ ആദ്യ സ്വർണ്ണ മെഡൽ നേടി.
അവർ ഒരു പുതിയ ലോക റെക്കോർഡ്, ഓഷ്യാനിയ റെക്കോർഡ് 4:40:33, അമേരിക്കൻ ജെസീക്ക ലോംഗ് സ്ഥാപിച്ച മുൻ ലോക റെക്കോർഡ് സമയത്തിന്റെ 0.11 സെക്കൻഡ് വ്യത്യാസത്തിൽ നേടി.
വനിതാ 4 × 100 മീറ്റർ ഫ്രീസ്റ്റൈൽ റിലേയിൽ 34 പോയിന്റിൽ സ്വർണം നേടിയ ടീമിൽ അംഗമായിരുന്നു.
വനിതാ 50 മീറ്റർ, 100 മീറ്റർ ഫ്രീസ്റ്റൈൽ എസ് 8 എന്നിവയിൽ മൂന്ന് വെള്ളി മെഡലുകൾ മാഡിസൺ എലിയറ്റിനും വനിതകളുടെ 4 × 100 മീറ്റർ മെഡ്‌ലി റിലേ 34 പോയിന്റിനും പിന്നിൽ നേടി.
റിയോ 2016-ൽ മത്സരിക്കുന്നതിനെ പ്രതിഫലിപ്പിച്ച് പാറ്റേഴ്സൺ പറയുന്നു, "ഞാൻ എവിടെയാണെന്ന് ഒരു വർഷം മുമ്പ് ആരെങ്കിലും എന്നോട് പറഞ്ഞിരുന്നെങ്കിൽ, 'ഇല്ല, ഇത് ഒരു തമാശയാണ്' എന്ന് ഞാൻ പറയുമായിരുന്നു".
എന്നാൽ ജെസീക്ക ലോങിനെതിരായ ആദ്യ സ്വർണ്ണ മെഡൽ നേടിയതിന് ശേഷം അവർ പറയുന്നു, "എനിക്ക് ആക്രമണം നടത്തണമെന്നും കഠിനമായി പുറത്തുപോകണമെന്നും അതിനുവേണ്ടി പോരാടേണ്ടതുണ്ടെന്നും എനിക്കറിയാം. അവർ എന്റെ പുറകിലാണെന്ന് എനിക്കറിയാം. അതിനാൽ എനിക്ക് മുന്നോട്ട് പോകേണ്ടിവന്നു."
2019-ൽ ലണ്ടനിൽ നടന്ന ലോക പാരാ നീന്തൽ ചാമ്പ്യൻഷിപ്പിൽ വനിതകളുടെ 400 മീറ്റർ ഫ്രീസ്റ്റൈൽ എസ് 9 ൽ സ്വർണം നേടി.
2015-ൽ യൂണിവേഴ്സിറ്റി ഓഫ് സൺഷൈൻ കോസ്റ്റ് പാരാലിമ്പിക് പരിശീലന കേന്ദ്രത്തിലെ ജാൻ കാമറൂൺ അവരെ പരിശീലിപ്പിച്ചു.
2016 ന്റെ തുടക്കത്തിൽ, കോച്ച് ഹാർലി കൊനോലിയുടെ കീഴിൽ പരിശീലനത്തിനായി ലോൺടൺ നീന്തൽ ക്ലബിൽ ചേർന്നു.
2016-ൽ ക്വീൻസ്‌ലാന്റ് അക്കാദമി ഓഫ് സ്‌പോർട്ട് സ്‌കോളർഷിപ്പ് ഉടമയാണ്.
അവലംബം ബാഹ്യ ലിങ്കുകൾ Lakeisha Patterson എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
ലക്കിഷ പാറ്റേഴ്സൺ at the International Paralympic Committee (also here ) ലക്കിഷ പാറ്റേഴ്സൺ at Paralympics Australia ലക്കിഷ പാറ്റേഴ്സൺ at Swimming Australia ( archive )
ലക്കിടി, പാലക്കാട്‌
പാലക്കാടു ജില്ലയിൽ ഒറ്റപ്പാലം താലൂക്കിലെ ഒരു പഞ്ചായത്ത് ആണ് ലക്കിടി പേരൂർ പഞ്ചായത്ത് .
ലക്കിടി എന്നാ പേര് വന്നത് ടിപ്പുവിന്റെ പടയോട്ടവുമായി ബന്ധപ്പെട്ടിട്ടാണ് എന്ന് ചരിത്രം.
ലക്കിടി എന്നാ പദത്തിന് ഹിന്ദിയിൽ വിറകു എന്നർത്ഥം.
ടിപ്പുവിന്റെ പടയോട്ട കാലത്ത് ഇവിടെ നിന്നാണ് ആവശ്യത്തിനുള്ള വിറകു ശേഖരിച്ചിരുന്നത്.
അങ്ങനെ ആണ് ലക്കിടി എന്ന് ഈ സ്ഥലത്തിനു പേര് വന്നത് എന്ന് വിശ്വസിക്കപ്പെടുന്നു.
അതിനു ശേഷവും വിറകു വ്യവസായത്തിന്റെ ഒരു കേന്ദ്രം ആയിരുന്നു ഈ പ്രദേശം.
ഇവിടെ റെയിൽവേ സ്റ്റേഷൻ വന്നത് തന്നെ വിറകു ശേഖരണം ആയി ബന്ധപ്പെട്ടിട്ടാണ്.
ഇന്നും മരം ആയി ബന്ധപെട്ട നിരവധി വ്യവസായങ്ങൾ ഉണ്ട് ലക്കിടിയിൽ.
ഭൂപ്രകൃതി പാലക്കാടു നിന്നും ഏകദേശം 25 കിലോമീറ്റർ പടിഞ്ഞാറ് മാറി, ഒറ്റപ്പാലത്തിനു ഏകദേശം 7 കിലോമീറ്റർ കിഴക്ക് മാറി പൊന്നാനി-പാലക്കാട് സംസ്ഥാന പാതയിൽ ആണ് ലക്കിടി സ്ഥിതി ചെയ്യുന്നത്.
തെക്കുഭാഗത്ത്‌ കൂടി ഒഴുകുന്ന ഭാരതപ്പുഴ പാലക്കാട്‌, തൃശ്ശൂർ ജില്ലകളുടെ അതിർത്തി ആണ്.
ചൂട് കാലത്ത് സാധാരണ കേരള സംസ്ഥാനത്തിലെ ചൂടിനേക്കാൾ കൂടുതലും, തണുപ്പ് കാലത്ത് തണുപ്പ് കൂടുതലും ആണ് കാലാവസ്ഥ.
ഭാരതപ്പുഴ ഒഴുകുന്നത്‌ കൊണ്ട് കൃഷി ആണ് പ്രധാന വരുമാനമാർഗം.